jkorsvik/nowiki_second_scrape_merged huggingface dataset:
Dylan Postl

Dylan Postl (født 29. mai 1986), bedre kjent som Hornswoggle og Little Bastard, er en amerikansk fribryter i World Wrestling Entertainments SmackDown! Han er sønnen (kayfabe) til Mr. McMahon, men Linda McMahon er ikke moren. Hornswoggle er en dverg; han er bare 130 cm høy og veier 54 kg. Hornswoggle pleier å hjelpe Finlay. Finlay pleier også å hjelpe Hornswoggle, han er fra Irland. Hornswoggle vant WWE Cruiserweight Champion-tittelen 18. august 2007 på Saturday Night's Main Event. Det var Jamie Noble som Hornswoggle kjempet mot, i kampen om cruiserweight tittelen. 


== Titler ==
Cruiserweight champion (2007 på Saturday Night's Main Event)


== Referanser ==


== Eksterne lenker ==
(en) Dylan Postl – Cagematch 
(en) Dylan Postl – wrestlingdata.com 
(en) Dylan Postl – Online World of Wrestling 
(en) Dylan Postl – Online World of Wrestling
Fylkesvei 3814

Fylkesvei 3814 går mellom Berg og Holtesvingen i Valle kommune.
Frem til 2019 hadde veien betegnelsen fylkesvei 334 (Aust-Agder).


== Kommuner og knutepunkter ==

 ValleBrokkevegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv3814
(no) Statens vegvesen – trafikkmeldinger
Ludvig Larsen

Ludvig Olaf Larsen (født 10. mars 1883 i Hamar, død 31. januar 1948 i Oslo) var en norsk rifleskytter som konkurrerte tidlig i det 20. århundre. Han deltok under Sommer-OL 1924 i Paris.


== Eksterne lenker ==
(en) Ludvig Larsen – Olympedia 
(en) Ludvig Larsen – Sports-Reference (OL-resultater – arkivert)
Jacob Onsrud

Jacob (Jakob) Hanssen Onsrud (født 23. februar 1882 på Vestre Toten, død 4. november 1971 på Østre Toten) var en norsk rifleskytter som konkurrerte tidlig i det 20. århundre. Han vant olympisk sølvmedalje under Sommer-OL 1920 i Antwerpen i lagskyting 300 + 600 m armégevær. Han er bror til skytteren Franke Onsrud.


== Eksterne lenker ==
(en) Jacob Onsrud – Olympedia 
(en) Jacob Onsrud – Sports-Reference (OL-resultater – arkivert)
HMS «Formidable» (67)

HMS «Formidable» var et britisk hangarskip under annen verdenskrig.
Hun var aktiv under hele den andre verdenskrigen. Det var blant annet et fly fra dette hangarskipet som senket den tyske ubåten «U 331» 11. november 1944.
I 1956 ble hun skrapet, dette markerte slutten på en lang karrière for hangarskipet.


== Slag ==
Matapan 1941
Kreta 1941
Middelhavet 1941
Det indiske hav tidlig 1942
Nord-Afrika 1942-3
Sicilia 1943
Salerno 1943
Okinawa 1945
Japan 1945
Fylkesvei 3354

Fylkesvei 3354 går mellom Rugtvedtmyra og Stathelle i Bamble kommune. Veien er 2,1 km lang.
Frem til 2019 hadde veien betegnelsen fylkesvei 203 (Telemark). 179 m av Brugaten der den krysser under Brevikbrua er primær fylkesvei.


== Kommuner og knutepunkter ==

 BambleOmborsnesveien 

RoparbergetKrabberødstrand 

Brugaten 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv3354
(no) Statens vegvesen – trafikkmeldinger
Fylkesvei 3356

Fylkesvei 3356 går mellom Findal og Bamble kirke i Bamble kommune. Veien er 8,2 km lang.
Frem til 2019 hadde veien betegnelsen fylkesvei 206 (Telemark).


== Kommuner og knutepunkter ==

 BambleHøenveien 

Nensethveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv3356
(no) Statens vegvesen – trafikkmeldinger
HMS «Pathfinder» (G10)

HMS «Pathfinder» (G10) var en jager tilhørende den britiske Royal Navy.
Skipet ble bygget av Hawthorn Leslie & Co, og ble satt inn i tjeneste 13. april 1942. Under andre verdenskrig deltok «Pathfinder» i antiubåtkrigføring mange steder i verden, og senket flere tyske og italienske ubåter.
Den 11. februar 1945 ble «Pathfinder» skadet av japanske bombefly utenfor Ramree, og ble tatt ut av tjeneste. Skipet ble hugget opp i november 1948 i Milford Haven.


== Eksterne lenker ==
uboat.net om HMS «Pathfinder»
Per Hotvedt Nielsen

Per Hotvedt Nielsen (født 6. oktober 1938) var ordfører i Tjøme kommune i Vestfold i perioden 2003–2007. Han representerer Fremskrittspartiet og ble valgt til ordfører i sin første periode som folkevalgt på Tjøme i 2003, da i et samarbeid med partiet Høyre, som fikk varaordfører. Ved kommunevalget i 2007 mistet partiet to mandater i kommunestyret og Nielsen måtte dermed gi fra seg ordførerklubba til Arbeiderpartiets Bente Kleppe Bjerke.
Hotvedt Nilsen har vært engasjert i og opptatt av politikk siden 1970-tallet. Han er også svært interessert i kjæledyr og drev dyrebutikk i Tønsberg i tjue år. Butikken ble solgt i 2004. 


== Eksterne lenker ==
Om valget i Tjøme
En annen historie

En annen historie er en norsk TV-serie om kvinnens stilling i Norge som gikk på NRK i 1983. Serien er en dramatisert TV-versjon av ei bok med samme tittel skrevet av Else Michelet. Regi var ved Carl Jørgen Kiønig. Serien (som boka) handlet om religion og kultur sin innflytelse over kvinnen. Det hele er sett ut ifra et feministisk perspektiv.
Serien vakte sterke reaksjoner fra kristent hold. «Forfalskning er ikkje eit for sterkt ord i denne samanheng» skrev Arne Grimstad i "Vårt Land". Stortingsrepresentant Paul Svarstad fra Høyre var ikke snauere i et innlegg i "Sogningen": «Ein må spørje seg: Kva er det som betar desse kvinnene som har gått heilt av skaftet, og som burar og beljear og vil leike stut? Eg dristar meg til å legge fram ein lekmannshypotese: Det er hormonforstyrrelser. Dei har gnabla for mykje P-pillar.»


== Referanser ==


== Eksterne lenker ==
(en) En annen historie på Internet Movie Database
Engebret Skogen

Engebret Engebretsen «Embret» Skogen (født 20. august 1877 i Løten, død 4. september 1968 i Hamar) var en norsk rifleskytter som var aktiv på begynnelsen av 1900-tallet. Han tok bronsemedalje i 300 m Armégevær, tre stillinger under Sommer-OL 1912 i Stockholm.


== Referanser ==


== Eksterne lenker ==
(en) Engebret Skogen – Olympedia 
(en) Engebret Skogen – Sports-Reference (OL-resultater – arkivert) 
(en) Engebret Skogen – databaseOlympics.com (arkivert) 
(en) Engebret Skogen – ISSF
Edie Falco

Edie Falco (født Edith Falco den 5. juli 1963 i New York City) er en amerikansk skuespillerinne. Hun er mest kjent for rollen som Carmela Soprano i TV-serien The Sopranos (1999–2007) og hovedrollen i serien Nurse Jackie.
Falco har vunnet fire Emmy-priser og to Golden Globe. 


== Referanser ==


== Eksterne lenker ==
(en) Edie Falco på Internet Movie Database 
(sv) Edie Falco i Svensk Filmdatabas 
(da) Edie Falco på Filmdatabasen 
(da) Edie Falco på Scope 
(fr) Edie Falco på Allociné 
(en) Edie Falco på AllMovie 
(en) Edie Falco hos Rotten Tomatoes 
(en) Edie Falco hos The Movie Database 
(en) Edie Falco hos Internet Broadway Database
Michael Imperioli

James Michael Imperioli (født 26. mars 1966 i Mount Vernon, New York) er en amerikansk skuespiller og manusforfatter som i 2004 vant en Emmy-pris for sin rolle som Christopher Moltisanti i den prisbelønte amerikanske TV-serien The Sopranos (1999–07). 


== Sopranos ==
I rollen som Tony Sopranos nevø spiller han Christopher Moltisanti, en rimelig ung og fersk mann som er kommet med i mafia-game. Til tider er han litt for glad i dop og alkohol, men han er trofast til bossen og Tony tilgir han mange ganger. Hans første forlovede Adriana blir drept etter å ha vært FBI-informant i en periode. Han er også sentral i en skrekkfilm som han og de andre mafiosoene har finansiert, Cleaver. Hans onkel Tony var ikke overbegeistret for denne filmen, siden han trodde den var om hans selv. Han er sønn av en slektning av Tonys kone Carmela, og blir noe upresist omtalt som Tonys «nevø». 
Imperiolis personlige ambisjoner som manusforfatter gjenspeiles også i serien. Han har også skrevet manus for flere av episodene, samt vært medprodusent på en episode.
Imperioli medvirket i de aller fleste episodene av serien som gikk fra 1999 til 2007. Hans siste episode hadde tittelen «Kennedy and Heidi», som endte med at han ble kvalt av Tony etter en bilulykke.
Han ble i 2000 (sammen med en rekke andre fremtredende skuespillere i Sopranos) tildelt Screen Actors Guild Awards.


== Andre roller ==
Imperioli har før Sopranos hatt mindre roller i filmer som blant annet Mafiabrødre (1990) og Last Man Standing (1996). Etter Millenniumskiftet har han blant annet hatt hovedrollen i High Roller: The Stu Ungar Story (2003). Han skrev manus til Summer of Sam (1999). Han har også medvirket i flere av Spike Lees filmer, blant annet Malcolm X (1992).
Han filmdebuterte i 1988 i filmen Alexa hvor han hadde en mindre birolle. TV-debuterte 1994 i krimserien NYPD Blue hvor han hadde en gjesterolle i en episode. I 2005-2006 medvirket han i noen episoder av krimserien Law & Order hvor han spilte Detektiv Nick Falco. Hadde i 1996 en gjesterolle i samme serie.
Han har to barn, Isabella på 16 år og Vadim på 9, med sin kone Victoria Imperioli.


== Referanser ==


== Eksterne lenker ==
(en) Michael Imperioli på Internet Movie Database 
(sv) Michael Imperioli i Svensk Filmdatabas 
(da) Michael Imperioli på Filmdatabasen 
(da) Michael Imperioli på Scope 
(fr) Michael Imperioli på Allociné 
(en) Michael Imperioli på AllMovie 
(en) Michael Imperioli hos Rotten Tomatoes 
(en) Michael Imperioli hos The Movie Database 
(en) Michael Imperioli hos Behind The Voice Actors
Gottfrid Billing

Axel Gottfrid Leonard Billing (født 29. april 1841 i Önnestad, Kristianstads län, død 14. januar 1925) var kirkemann og politiker (konservativ). 


== Liv og virke ==


=== Bakgrunn ===
Gottfrid Billing var sønn av Magnus Billing og Hedvig Charlotta Collin. Han ble i 1868 gift med Frida Bing, og ble far til Einar Billing.


=== Professor, biskop ===
Gottfrid Billing var professor i praktisk teologi ved Lunds universitet 1881, biskop i Västerås 1884 og biskop i Lunds stift 1898. Da en ny erkebiskop skulle utses i 1900 fikk Gottfrid Billingspørsmål om han ville stille opp etter Anton Niklas Sundberg, et tilbud han takket nei til.
Som hoffpredikant kom Billing til å stå kongehuset og ikke minst kong Gustaf V svært nære. Han var en velsett gjest på Stockholms slott og delte omtrent samme politiske oppfatning som kongen selv. 
Teologisk stod Billing innen kirken for et konservativt bibelsyn. I en debatt som pågikk innen Svenska kyrkan omkring 1908-1910 angående djevelens eksistens forfektet Billing den mening at djeveuen fantes ettersom Frelseren selv hadde sagt så, dette i strid mot blant andre Nathan Söderblom som mente at debatten om djevelens eksistens var dumheter.


=== Politiker ===
Gottfrid Billing representerte en meget konservativ politisk oppfatning som iblant er blitt kalt oscariansk etter kong Oscar II.
Han var riksdagsmedlem i första kammaren 1889-1906 og 1908-1912. 
Til bondetåget i 1914 sendte han kongen et stort gratulasjonstelegram der han lykkønsket kongen og gav sin fulle støtte til kongens handlemåte. I riksdagsdebattene motsatte han seg ethvert forslag som innebar utøket allmenn stemmerett; polemikken rettet seg ikke minst mot liberalerne i kammeretn som han så som den største trusselen mot samfunnet.


=== Svenska akademien ===
Billing ble innvalgt i Svenska Akademien i 1900 og tok sete på stol nummer 15 etter  Anton Niklas Sundberg i desember samme år.


== Referanser ==
Blazar

En blazar eller blasar (blazing quasi-stellar object) er en type av svært kompakte, ytterst lyssterke og raskt variable galaksekjerner som kan sees som en slags kvasar. Dens energikilde er en akkresjonsskive rundt et supermassivt objekt i sentrum av en vertsgalakse. Blazarer er blant de mest voldsomme fenomen i universet og er viktige studieobjekt innen høyenergiastrofysikken.
Blazaren regnes som aktive galakser, også kalt aktive galaksekjerner (AGN). Gruppen blazarer er ikke homogen, men kan deles opp i to hovedtyper. Delfs finnes den lille undergruppen raskt foranderlige kvasarer, som opprinnelig ble kalt Optically Violenty Variable (OVV-kvasarer, disse er en liten delmengde av alle kvasarer), dels BL Lacertae-objekter (eller helt enkelt «BL Lacs»). Enda sjeldnere objekter finnes som «mellomliggende blazarer» med blandede egenskaper fra både OVV-kvasarer og BL Lac-objekter, for eksempel visse Markariangalakser. Navnet «Blazar» ble opprinnelig til i 1978 da astronmen Ed Spiegel betegnet kombinasjonen av disse to galaksene.
Blazarer er AGN, men med en av sine relativistiske jetstråler rettet mer eller mindre rett mot jorden; vi ser altså langs jetstrålen og rett ned i galaksens kjerne. Dette forklarer de raske forandringene og de kompakte egenskapene hos begge typene av blazarer. Mange blazarer har tilsynelatende superluminale egenskaper innenfor de første parsecen av jetstrålene – sannsynligvis på grunn av relativistiske sjokkfronter.
Det allment aksepterte bildet er at OVV-kvasarer er kraftfulle radiogalakser mens BL Lac-objekter er svake radiogalakser. I begge tilfellene er vertsgalaksene gigantiske ellipsegalakser.
Alternative modeller, for eksempel gravitasjonell mikrolinsing, kan svare for noen observasjoner av noen blazarer som ikke er forenlige med de allmenne egenskapene.
Eksempler på blazarer er:

OJ 287
3C 279
Markarian 421


== Eksterne lenker ==
(en) Blazars – kategori av bilder, video eller lyd på Commons 
(en) blazar i Unified Astronomy Thesaurus
Gan Ying

Gan Ying (kinesisk: 甘英) var en kinesisk ambassadør under Han-dynastiet som år 97 ble sendt ut på en ekspedisjon av den kinesiske generalen Ban Chao til Romerriket, eller Daqin som kineserne kalte landet. Han nådde sannsynligvis ikke så langt, men han tilegnet seg informasjon om romerne. Beretningen om ham er nedskrevet i Hou Hanshu. 


== Litteratur ==
D. Leslie og K.H.J. Gardiner: The Roman Empire in Chinese sources, Bardi Rome, Pubblicati dal Dipartimento di Studi Orientali, Volume XV. 1996.
Frances Wood: The Silk Road, University of California Press, ISBN 0520243404
Mørk energi

I kosmologi er mørk energi en hypotetisk form for energi som gjennomsyrer alt rom og bidrar til å øke universets ekspansjonsrate. 
Hypotesen om mørk energi er den mest brukte måten å forklare nyere observasjoner som antyder at universet utvider seg raskere og raskere. Mørk energi utgjør rundt 70% av all masse/energi, det vil si 70% av universets "innhold". Den resterende delen utgjør 25% mørk materie og 5% vanlig materie.


== Referanser ==
Stjernevind

Stjernevind er en strøm av ladde partikler, for det meste protoner og elektroner, som kosntant blir sendt ut fra overflaten til stjerner. Stjernevind kan føre til store tap av masser for stjerner, noe som spesielt er tilfelle for Wolf-Rayet-stjerner. Solvinden er stjernevinden som blir dannet av solen.
Stjerner som er unge og ennå ikke har kommet til hovedserien er flere eksempler på stjerner med sterke stjernevinder. Stjernevinden til disse unge stjernene kan komme opp i en styrke på tusen ganger solvinden, og vil krasje med gassen som ligger rundt stjernen i form av gasskyer. Kollisjonen fører til at gasskyene blir ioniserte og at det blir dannet ekspanderende sjokkbølger i det interstellare materiet rundt stjernen. Stjerner som er så gamle at de er på vei bort fra hovedserien og på veg til å bli røde kjemper vil også sende bort mye masse gjennom stjernevinden.
Generelt vil stjerner som er massive sende avgårde mye av sin masse gjennom stjernevinden mens de ennå er i hovedserien. En stjerne som hadde 120 solmasser ved fødselen kan sende bort opp til 50 solmasser av massen sin. Likedan kan massetapet for en stjerne som hadde en masse på 60 solmasser ved fødselen komme opp i tolv solmasser.


== Kilder ==
Denne artikkelen baserer seg i hovedsak på artikkelen «stellar wind» s. 390 i Philip's Astronomy Encyclopedia utgitt i 2002.
Millencolin

Millencolin er et Punk-Rock band som ble stiftet i oktober 1992 av Erik Ohlsson, Mathias Färm og Nikola Sarcevic i Örebro, Sverige. Tidlig I 1993 ble Fredrik Larzon med i bandet som trommeslager. Navnet Millencolin kommer fra det engelske ordet «melancholy» som har et skateboard-triks med samme navn.


== Medlemmer ==
Nikola Sarcevic – Vokal, Bass
Mathias Färm – Gitar, vokal
Erik Ohlsson – Gitar, vokal
Fredrik Larzon – Trommer


== Album ==
Same Old Tunes (28. oktober 1994)
Life on a Plate (11. oktober 1995)
For Monkeys (20. april 1997)
The Melancholy Collection (29. juli 1999)
Pennybridge Pioneers (24. februar 2000)
Home From Home (11. mars 2002)
Kingwood (29. mars 2005)
Machine 15 (7. april 2008)


== Eksterne lenker ==
(en) Offisielt nettsted 
(en) Millencolin – kategori av bilder, video eller lyd på Commons 
(en) Millencolin på Internet Movie Database 
(en) Millencolin på Discogs 
(en) Millencolin på MusicBrainz 
(en) Millencolin på Spotify 
(en) Millencolin på Songkick 
(en) Millencolin på Last.fm 
(en) Millencolin på AllMusic
Skate punk

Skate punk er en undergenre av punkrock, med utspring fra den amerikanske vest-kyst hardcore-scenen, som fikk navnet sitt som følge av populariteten den fikk blant skatere og skateboardmiljøene. Skate punk-stempelet blir som oftest brukt om band som er melodiøse og aggressive, og kan grense til hardcore. Skate-videoer akkompagneres tradisjonelt sett av skate punk, for å gi et inntrykk av hva slags følelse skating gir.
Musikalsk sett kombinerer skate punk energien og intensiteten fra hardcore punk og thrashcore, med mer melodiøs låtskriving. Skate punk er ofte også mer teknisk enn andre typer punk. Farten er ofte svært høy, som det også var i hardcore punk.
Lee Trevino

Lee Trevino (født 1. desember 1939 i Dallas i Texas) er en profesjonell amerikansk golfspiller. Han er ansett som et ikon blant meksikansk-amerikanere. 
Han har vunnet US Open Championship i 1968 og 1971, The Open Championship i 1971 og 1972 og PGA-mesterskapet i 1974 og 1984.


== Referanser ==


== Eksterne lenker ==
(de) Lee Trevino – Munzinger Sportsarchiv 
(en) Lee Trevino – PGA-touren 
(en) Lee Trevino – Europatouren 
(en) Lee Trevino – Japantouren 
(en) Lee Trevino – Verdensrankingen
United Reformed Church

United Reformed Church (URC) er et kristent trossamfunn i Storbritannia. Det er en kalvisnistik kirke med historiske røtter i presbyterianske, reformerte, kongregasjonelle tradisjoner. 
Kirken ble grunnlagt ved en sammenslåing av Presbyterian Church of England og Congregational Church in England and Wales i 1972. I 1981 sluttet Re-formed Association of Churches of Christ seg til, og i 2000 kom også Congregational Union of Scotland med. 


== Eksterne lenker ==
(en) Offisielt nettsted 
(en) United Reformed Church – kategori av bilder, video eller lyd på Commons
Craig Jones

Craig Michael Jones (født 11. februar 1972 i Des Moines i Iowa), også kjent som 133, er en amerikansk heavy metal-musiker. 
Han er best kjent som sampler og keyboardist i Slipknot. Jones begynte i dette bandet i 1996, kort tid etter opptaket av Mate. Han erstattet Donnie Steele på gitar, men etter kort tid begynte han i stedet å sample. Etter at Joey Jordison sluttet i Slipknot i 2013, ble Jones den musikeren som hadde lengst fartstid i bandet.


== Eksterne lenker ==
(en) Craig Jones – kategori av bilder, video eller lyd på Commons 
(en) Craig Jones på Internet Movie Database 
(en) Craig Jones hos The Movie Database 
(en) Craig Jones på Discogs 
(en) Craig Jones på MusicBrainz 
(en) Craig Jones på Encyclopaedia Metallum 
(en) Craig Jones på Songkick
Thomson Financial

Thomson Financial er et datterselskap under The Thomson Corporation, et av verdens ledende informasjonsselskaper, som fokuserer på å tilby integrerte informasjonsløsninger til bedrifter og yrkeskunder. Selskapet oppnådde stor vekst da de kjøpte opp en annen finansiell informasjonstilbyder, Primark, den 6. juni 2000 for 842 millioner dollar.
Haakon Tveter

Haakon Tveter (født 2. januar 1844 i Aker, død 15. juni 1930 i Aker) var en norsk gårdbruker og politiker (H).
Tveter ble født på Søndre Østensjø gård som odelsgutt av foreldrene Halvor og Nikoline Tveter. Haakon ble tidlig oppdratt som jordbruker, og studerte siden på Landbrukshøyskolen på Ås. Her tok han «Examen med Udmerkelse» i 1865.
Tveter opparbeidet seg etterhvert store landområder. Han eide begge Østensjøgårdene samt Nordre Langerud gård og hadde dessuten forpaktningsretten til Bogerudmyra. Han forpaktet også Abildsø gård, og eide senere deler av Ulsrud gård.
Gjennom mange år hadde Tveter en lang rekke politiske verv. Han kom med i Aker kommunestyre i 1877, og satt i hele 30 år. I perioden 1881 til 1889 var han ordfører, og fra 1889 til 1891 satt han på Stortinget for Akershus. Fra 1905 til 1907 var han varaordfører. Han satt i tillegg i en lang rekke kommunale komiteer og utvalg, og var dessuten aktiv i menighetsarbeidet i Østre Aker.
Tveter fikk Kongens landbruksmedalje i 1876, ble Vasaridder i 1886, Olavsridder i 1904 og Danebrogsridder i 1906. 
Haakon Tveter var gift med Agnes (født Rotnes). Sammen fikk de seks barn, blant annet Valborg Tveter og Aagot Tveter. Flere av gatene på Oppsal og Ulsrud er oppkalt etter barna til Haakon Tveter. Selv har han Haakon Tveters vei på Oppsal oppkalt etter seg.


== Referanser ==


== Eksterne lenker ==
(no) Haakon Tveter hos Norsk senter for forskningsdata 
(no) Om Østensjø gård fra Østensjøvannets venner, inkludert mye om Haakon Tveter
Brannmuseet

Brannmuseet i Oslo ligger i gamle Grønland brannstasjon i Grønlandsleiret i bydel Gamle Oslo. Brannmuseet deler bygningen med Rusmiddeletaten og Uteseksjonen i Oslo. Museet ligger like ved Grønland kirke.


== Historie ==
1. januar 1861 ble det etablert faste yrkesbrannkorps i Oslo fordelt på 3 brannstasjoner, Hovedbrannstasjonen, Sagene brannstasjon og Grønland brannstasjon. Den store bybrannen i 1858 presset frem en rask avgjørelse i bystyret. Stasjonen på Grønland ble kalt «Grønland Brand- og Politivagt» og ble tatt i bruk i oktober 1866. Stasjonen har vært bygget om flere ganger, og den ble tilpasset overgangen fra hest til automobildrift. Likevel står stallene fortsatt inne i stasjonen.
Politiet flyttet i 1902 til Tøyenbekken 5. 
Grønland brannstasjon ble nedlagt i 1978, etter kontinuerlig drift i 112 år. Bygget ble deretter brukt til brannvesenets brannsynskontor, samt feierbad og feiermesterkontor. Deretter tok Brannvesenets historielag over driften og etablerte et museum med plass til en del av brannvesenets gamle biler og utstyr. 
Museet tar i mot besøk fra interessegrupper og skoleklasser. Besøkene kombineres gjerne med generell branninformasjon. Museet holder åpent for publikum onsdager fra klokken 11 til 14. Hver høst stiller museet med sine biler på veteranbrannbiltreff.


== Bygninger ==
Brannstasjonen ble tegnet av arkitekt Wilhelm von Hanno, som også står bak Grønland kirke, som er bygget i samme stil. Ved bygging var hovedbygningen på 2 etasjer. Noen år senere ble det bygget på en 3. etasje og et tårn. 
Bygningene er bygget med en indre gårdsplass. Her er det i dag parkert flere veteranbrannbiler. Innerst bak to større røde skyvedører var den gamle stallen. Etter noen år med leie av hester kjøpte stasjonen etter hvert egne hester. Hestene gikk fritt i stallen, og var opplært til å stille seg foran vognene når alarmen gikk. Seletøyet ble firt ned fra taket, og hestene spent for vognen. Operasjonen tok ca. 20 sekunder, og tiden det tar å komme seg ut av stasjonen kalles den dag i dag for forspenningstid. Selv om all utrykning gikk gjennom hovedporten, var det en vognremisse i sidefløyen mot kirken også. 
Sykestallen var i bygget innerst i motsatt hjørne. En stor, rød garasjeport er montert på dette bygget i nyere tid. Den andre sidefløyen er kalt arresten. Den stammer fra tiden da stasjonen het «Brand og Politi vagt». Senere er arresten brukt til smie, snekkerverksted og gymsal. Vognhallene ut mot Grønlandsleiret ble bygget til i 1910, laget for større vogner, der en var en dampsprøyte på to tonn som ble dratt av to hester. Fra 1919 ble hestevognene skiftet ut med automobiler.
I den store vognhallen står glidestangen fra andre etasje. Det er ikke sikkert når denne ble satt opp, men det antas å være Norges eldste eksisterende glidestang.


== Kilder ==
Informasjonsark utdelt ved stasjonen


== Eksterne lenker ==
Brannmuseets nettsted